《饯王侍御老师于浴日亭用长公韵》
明代·李之世

南溟天外几重天，海国神祠占碧湾。九译梯航来粤峤，累朝琮璧镇灵山。

观风此日留高韵，揽辔清时识壮颜。独有宫桃沾雨露，偏多离思水云间。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。